嚮中環想搵個地方鋸下扒，但又唔想太貴，呢間扒房都係一個唔錯嘅選擇。雖然呢塊牛扒仲細過我個手掌，但食落佢的確幾多汁，同埋最緊要係有牛味，當然唔會話好濃郁。而口感方面，有咬口得嚟唔會韌，所以整體味道都算唔錯～三文魚扒嘅表面望落唔似烤咗好耐，似係純粹為咗突出魚肉嘅色澤，同埋抽返乾表層嘅水分，從而令到賣相更加吸引。切開咗之後就見到，大部分嘅肉汁同油脂仍然保留嚮內層，咬落肉質都幾結實，唔會鬆散，調味唔多，不過都食到魚味～